รบกวน แพทย์ตอบ หน่อยนะค่ะ คือ เมื่อ สองวันที่ผ่านมาอ้ะค่ะ มีอะไรกับแฟน แฟนหลั่งในอ้ะค่ะ พอไปเข้าห้องน้ำล้างทำความสะอาด มีเลือดออกอ้ะค่ะ แต่ออกจางๆๆ เมื่อวานและตอนนี้ก้อยังมีเลือดออกอยุ่เลยอ้ะค่ะแต่ไม่ออกเยอะนะค่ะ เป็นสีแดงสดเลยอ้ะค่ะ จะเป็นมะเร็งปากมดลูกหรือป่าวค่ะ #เพิ่งตรวจหลังคลอดเมื่อวันอังคารที่ผ่านมาอะค่ะ รบกวน แพทย์ตอบหน่อยนะค่ะ เพราะตอนนี้กังวลมากเลยค่ะ
สวัสดีค่ะ Kaewmaneeการที่มีเลือดออกหลังจากที่มีเพศสัมพันธ์ (postcoital bleeding) ส่วนมาก มักเกิดจากความผิดปกติบริเวณปากมดลูกค่ะ เช่น รอยโรคก่อนมะเร็ง ติ่งเนื้อ หรือแผล ดังนั้นถ้าเคยตรวจคัดกรองมะเร็งปากมดลูกมาก่อน หรือเคยตรวจภายในมาก่อน ก็อาจตัดสาเหตุออกไปได้อย่างนึงค่ะ แต่ถ้าเพิ่งตรวจ อาจรอผลรายงานมาก่อนค่ะ ว่าเป็นอย่างไร นอกจากรอยโรคที่ปากมดลูก อาจเกิดจากในโพรงมดลูกได้ค่ะทั้งนี้ สาเหตุที่อาจทำให้เลือดออก อาจเกิดจากภาวะที่ไม่อันตราย นอกเหนือไปจากมะเร็งปากมดลูก เช่น การติดเชื้อบริเวณปากมดลูก หรือ มีการติดเชื้อในโพรงมดลูก นอกจากนี้อาจเกิดจากติ่งเนื้อ (polyp) ที่ปากมดลูกหรือในเยื่อบุโพรงมดลูกได้ค่ะ รวมไปถึง อาจเกิดจากการติดเชื้อในเบื่อบุโพรงมดลูก หรือในอุ้งเชิงกรานได้แนะนำว่าให้กลับไปตรวจภายใน อย่างละเอียด กับสูตินรีเเพทย์อีกครั้งค่ะ เพื่อหาสาเหตุอื่นๆ และอาจทำอัลตร้าซาวน์เพื่อประเมินในโพรงมดลูก เนื่องจากถ้าเป็นการติดเชื้อที่ปากมดลูก อาจต้องใช้ยารับประทานในการรักษาได้ค่ะ หรือถ้าเยื่อยุโพรงมดลูกอักเสบอาจต้องประเมินความรุนเเรงว่ายารับประทานเพียงพอหรือไม่ค่ะ